[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.7.3.

COM(2009) 337 végleges

8. SZ. ELŐZETES KÖLTSÉGVETÉS-MÓDOSÍTÁSI TERVEZET A 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

8. SZ. ELŐZETES KÖLTSÉGVETÉS-MÓDOSÍTÁSI TERVEZET A 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2009. évi általános költségvetés 8. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Kéknyelv-betegség 4

3. Nagyfluxusú reaktor 5

4. EUROPOL 6

5. EUROJUST 7

6. OLAF 9

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 10

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változata tájékoztatásul költségvetési mellékletként csatolva található.

1. BEVEZETÉS

Ez a 2009. évi költségvetés 8. sz. módosításáról szóló előzetes tervezet a következő elemeket tartalmazza:

- A kötelezettségvállalási előirányzatok 49 340 000 EUR-val történő megemelése a következő költségvetési jogcímben: 17 04 01 01 – Az állatbetegségek felszámolására és felügyeletére, valamint a külső tényezőhöz kapcsolódó közegészségügyi kockázatot jelentő állatok fizikai állapotának ellenőrzésére irányuló programok — Új intézkedések. Az emelés célja a költségvetés megerősítése a kéknyelv-betegség felszámolása érdekében.

- A 10 04 04 02 – A nagy neutronfluxusú reaktor (HFR) üzemeltetése — Kiegészítő HFR-programok (2009–2011) költségvetési jogcím létrehozása pro memoria (p.m.) bejegyzéssel.

- A 18 05 02 03 – Európai Rendőrségi Hivatal – Átállási költségek költségvetési jogcím létrehozása 1 250 000 EUR költségvetési és kifizetési előirányzattal. Ezt az előirányzatot a 18 05 09 – Bűnmegelőzés és a bűnözés elleni küzdelem költségvetési jogcímcsoportból kell átcsoportosítani.

- Az EUROJUST közösségi támogatásának 3 900 000 EUR-val történő megerősítése, amelyből 1 600 000 EUR-t az EUROJUST 2008-as pénzügyi évben elért többletének megtérüléséből származó címzett bevételekből fedeznének. Ebben a költségvetés-módosítási tervezetben tehát 2 300 000 EUR új kötelezettségvállalási előirányzat elkülönítése szükséges. A megfelelő kifizetési előirányzatok a 18 06 07 – Polgári igazságszolgáltatás jogcímcsoportból származnak.

- Az OLAF létszámtervének módosítása kiegészítő pénzügyi rendelkezések nélkül.

A költségvetés-módosítás nettó pénzügyi hatása 51 640 000 EUR új kötelezettségvállalás, új kifizetési előirányzat nélkül.

2. KÉKNYELV-BETEGSÉG

2006 második fele óta hirtelen több tagállamban megjelent a kéknyelv-betegség 8-as, majd 1-es szerotípusa. A kéknyelv-betegséget kórokozó-átvivők (vektorok) terjesztik; a fogékony állatfajok egyedeinek levágása általában nem megfelelő intézkedés, kivéve a kéknyelv-betegség már klinikai stádiumában lévő állatokat. E betegség elterjedése komoly veszélyt jelent a közösségi állatállomány számára.

A vakcinázás a leghatékonyabb állat-egészségügyi intézkedés a kéknyelv-betegség megfékezésére, és a tömeges vészhelyzeti vakcinázási kampány jelenti a célkitűzések – azaz a klinikai stádiumú esetek és a veszteségek csökkentése, a kór továbbterjedésének meggátolása, a tagállamok fertőzésmentes területeinek megóvása és a biztonságos élőállat-kereskedelem elősegítése – elérésének legjobb módszerét.

A betegség terjedésének mielőbbi megelőzése érdekében a Közösség a 90/424/EGK határozatban[3] előírt feltételek mellett pénzügyileg hozzájárul a betegség elleni küzdelem keretében tett sürgősségi intézkedések tagállamok által viselt költségeihez. A fenti vakcinázási program becsült összköltsége 2008-ra 130 millió EUR volt. Az összeget a 2008. évi 3. sz. költségvetés-módosítás[4] alapján bocsátották rendelkezésre.

A 2009. évi előzetes költségvetés-tervezet[5] 2. sz. módosító indítványának benyújtásakor a Bizottság jelezte, hogy a kéknyelv-betegség felszámolása érdekében szükséges lenne a 2009. évi költségvetési igények felülvizsgálata, amihez előzőleg meg kell vizsgálni a végrehajtás korábbi tapasztalatait, és értékelni kell a jelenlegi helyzetet. A Bizottság ekkor arra számított, hogy a 2009. évi előzetes költségvetés-tervezetben előirányzott 62 millió EUR-n túlmenően további 100 millió EUR-ra lesz szükség.

A tagállamok igényeinek aktualizálása és a még elosztatlan források alapján a Bizottságnak további 49,340 000 EUR kötelezettségvállalási előirányzatra van szüksége . 2009-ben további kifizetési előirányzatokra nincs szükség.

3. NAGYFLUXUSÚ REAKTOR

2004. február 19-én a Tanács elfogadta a Közös Kutatóközpont által az Európai Atomenergia-közösség részére végrehajtandó hároméves kiegészítő kutatási programot (2004–2006) a hollandiai Pettenben található közösségi nagyfluxusú reaktor (HFR) üzemeltetésével kapcsolatosan. 2007. november 26-án a Tanács elfogadta a kiegészítő program egy évvel történő (2007) meghosszabbítását. Következésképpen a program 2007. december 31-én véget ért. A HFR üzemeltetése 2008-ban kiegészítő kutatási program nélkül folytatódott, miközben erőfeszítéseket tettek annak érdekében, hogy a reaktor üzemeltetését és hasznosítását független és tartósabb jogi alapokra helyezzék. Mivel ezen erőfeszítések nem jártak sikerrel, új kiegészítő kutatási program keretében további pénzügyi támogatások biztosítása vált szükségessé.

A petteni nagyfluxusú reaktor (HFR) működésével kapcsolatos új kiegészítő kutatási programot három évre fogadták el, 2009. január 1-jével kezdődően[6].

A 2009. évi költségvetési eljárás idején még nem lehetett tudni a határozat elfogadásának időpontját, ezért a 2009. évi költségvetésben ez a költségvetési jogcím nem szerepel. A 2010. évi előzetes költségvetési tervezet kidolgozásában azonban a tárgyalások alakulására való tekintettel már helyet kapott a program. Biztosítani kell azonban a 2009. évi forrásokat is.

A program legfontosabb tudományos és technikai céljai a következők:

- a petteni HFR biztonságos és megbízható üzemelésének biztosítása a neutronfluxus kísérleti célokra való rendelkezésre állásának garantálása érdekében,

- a HFR hatékony használatának lehetővé tétele kutatóintézetek számára számos területen: meglévő atomreaktorok biztonságának javítása, egészségügy, beleértve az orvosi izotópok kifejlesztését az orvosi kutatás kérdéseinek megválaszolása érdekében, magfúzió, alapkutatás és képzés, hulladékgazdálkodás, beleértve az új generációs reaktorrendszerekben használt nukleáris fűtőanyagok viselkedésének biztonsági szempontból való tanulmányozási lehetőségét.

A reaktort az Európában évente felállított 10 millió orvosi diagnózis több mint 60 %-ához szükséges radioizotópok kereskedelmi előállítására is használják. Teljesítménye fontos eszközzé teszi a reaktort az e területen tevékenykedő európai gyógyszeripari vállalatok számára. Ezenkívül, mivel a reaktor Európában található, termelése gyorsan eljuttatható az európai orvosi központokba. Ez lényeges szempont a leggyakrabban használt, rövid élettartamú izotópok esetében.

A HFR képzési lehetőséget is jelent a nemzeti vagy európai programok keretében kutatási tevékenységet folytató doktoranduszok és doktori címmel rendelkező ösztöndíjasok számára.

A kiegészítő program egyik kitétele, hogy a hozzájárulás három részt vevő tagállamból – Hollandiából, Franciaországból és Belgiumból – származik, amelyek az Európai Unió általános költségvetésébe befizetett, címzett bevételnek minősülő pénzügyi hozzájárulásokat biztosítanak.

A Bizottság semmilyen, saját költségvetéséből származó forrással nem járul hozzá a HFR működési költségéhez. Ugyanakkor a program belépési pontját a Bizottságnak kell biztosítania az új, pro memoria (p.m.) megjegyzéssel ellátott 10 04 04 02 –A nagy neutronfluxusú reaktor (HFR) üzemeltetése — Kiegészítő HFR-programok (2009–2011) költségvetési jogcím alatt.

4. EUROPOL

Az Europol létrehozásáról szóló 2009/371/IB tanácsi határozatot[7] hivatalosan 2009. április 6-án fogadták el. A határozat értelmében az addig tagállami hozzájárulásokból finanszírozott EUROPOL 2010. január 1-jétől közösségi finanszírozású uniós ügynökségként folytatja működését.

A tanácsi határozat rendelkezése értelmében az új pénzügyi keretre való áttérés miatt az EUROPOL 2009. évi költségeinek egy részét az Európai Unió általános költségvetéséből kell finanszírozni.

Az Europol benyújtotta a 2009. évi átállási költségek bontását, és eszerint összesen 1 337 000 EUR költség merült fel. Többek között a következő költségeket kell fedezni:

- a rendkívüli munkaigényből kifolyólag ideiglenes alkalmazottak foglalkoztatása (a szokásos munkamennyiségen kívüli, új igazgatási rendelkezések végrehajtásának előkészítése),

- az EUROPOL igazgatótanácsi határozatainak az Unió hivatalos nyelveire történő lefordítása,

- informatikai és utazási költségek.

A Bizottság az alap-jogiaktusban előírtak alapján azt javasolja, hogy fedezzék az átállási költségek egy részét, azaz 1 250 000 EUR-t, amelyet a következő új költségvetési jogcímként vezetnek be: 18 05 02 03 – Európai Rendőrségi Hivatal – átállási költségek.

E költségek finanszírozása nem fogja érinteni a 3a. alfejezet mozgásterét, mert mind a kötelezettségvállalási, mind a kifizetési előirányzatokat a 18 05 09 – Bűnmegelőzés és a bűnözés elleni küzdelem jogcímcsoportból csoportosítják át.

5. EUROJUST

Az Eurojust testülete 2009. január 22-én jóváhagyta a szervezet 2009. évi költségvetésének 5,6 millió EUR-val történő módosítását.

A kért emelést az Eurojust az ügynökség egyrészt igazgatási, másrészt működési kiadásainak növelésére szándékozik fordítani. A 2009 második felében esedékes folyó költségek emelésére az Eurojust-nak főként személyzeti okokból (a felvételi időpontokat érintő késedelmek elkerülése végett), valamint biztonsági okokból (az új HV1-épület céljára) van szüksége. Meg kell erősíteni ezenfelül az Eurojust alaptevékenységét is, hogy továbbra is támogathassa az Eurojust-ügyekben folytatott, határokon átnyúló együttműködés összehangolását és megkönnyítését. Végezetül pedig az Eurojust-nak ki kell fizetnie az új létesítmény úgynevezett „belső megoldási csomagjának” fennmaradó költségeit is – ezt később részletezzük.

A módosított költségvetés részletes elemzése után a Bizottság azt javasolja, hogy az Eurojust-nak fizetendő közösségi támogatás összegét 3,9 millió EUR-val emeljék meg.

A Bizottság által végzett részletes elemzés alapján a kért összeget két részre: elsőbbséget élvező, illetve elsőbbséget nem élvező költségekre osztották. A Bizottság azt javasolja, hogy az ügynökség által elsőbbséget élvezőként megnevezett költségeket fogadják el.

Ezáltal a 2009. évi közösségi támogatás összege 22,5 millió EUR-ról 26,4 millió EUR-ra emelkedik. A javasolt emelés címenkénti lebontásban a következő:

1. cím: 1,24 millió EUR

Az 1. cím alatti jelenlegi összegek ahhoz elegendőek, hogy az év végéig fedezzék a jelenleg állományban lévő 130 ideiglenes és 12 szerződéses alkalmazott fizetését. Az Eurojust – jelenlegi, jóváhagyott létszámtervének határain belül – az év végéig fel szándékozik venni további 14 ideiglenes alkalmazottat (akik száma ezzel 144-re emelkedik), valamint 30 további szerződéses alkalmazottat (számuk ezzel 42-re nő). Ezeket a létszámbővítéseket az ügynökség 2009. évi előzetes költségvetési tervezete már tartalmazta. Az alkalmazottakra szánt további előirányzatokat az új személyzet fizetésére (940 000 EUR), valamint az üzletmenet folytonosságát biztosító, kisegítő irodai és helyettesítési szolgáltatásokra (300 000 EUR) szándékoznak fordítani.

2. cím: 1,75 millió EUR , amelyből 1,1 millió EUR-t a még kifizetendő belső megoldási csomagra, 0,65 millió EUR-t pedig a biztonsági költségekre szánnak.

A fogadó tagállam javaslatára határozat született, hogy az Eurojust a 2008–2012 közötti időszakra a „Haagse Veste 1” (HV1) nevű új épületbe költözik (az ügynökség egy része már 2008. december 1-jén átköltözött), amelyet az Eurojust a Nemzetközi Büntetőbírósággal közösen használ. A költözésről 2008 októberében állapodtak meg a fogadó tagállammal, különösen az úgynevezett „belső megoldási csomaggal” kapcsolatosan, hogy fedezzék az új épület berendezésének (falak, padlózat, ajtók, számítástechnikai szerverek) összesen 3,5 millió EUR-t (módosított becslés) kitevő költségeit. E költségek egy részét az Eurojust 2008. évi költségvetéséből ki tudta fizetni, azonban további 1,1 millió EUR megfizetése 2009-re maradt, amire a 2009. évi költségvetés tervezésénél nem számítottak.

Mivel a megállapodás szerint teljes egészében az Eurojust veszi át a HV1-épület biztonsági költségeit, növelni kell a forrásokat ahhoz, hogy fel tudják venni a szükséges biztonsági személyzetet (ezeket a költségeket a Nemzetközi Büntetőbírósággal közösen viselik majd). A jelenlegi pénzeszközök csak 4,5 hónapra elegendőek, ezért kérte az ügynökség a 0,65 millió EUR-s emelést.

3. cím: 0,91 millió EUR

Ez az alábbi tételeket foglalja magában:

- a koordinációs találkozókra fordított összeg emelése, amelyet az Eurojust-ügyek számának 30 %-os növekedése tesz szükségessé (400 000 EUR);

- további 14 nemzeti szakértő alkalmazása annak érdekében, hogy mind a 27 tagállam képviselve legyen (250 000 EUR); valamint

- további 260 000 EUR számítástechnikai projektekre, ezen belül 164 000 EUR a 2008. decemberi 16-i új Eurojust-határozat[8] értelmében létrehozandó biztonságos távközlési infrastruktúra (tagállami kapcsolattartás) előkészítő munkálataira, 96 000 EUR pedig biztonsági ellenőrzésekre.

Amint fent kifejtettük, a Bizottság javasolja, hogy az Eurojust-nak nyújtott közösségi támogatást 3,9 millió EUR-val emeljék meg. Javasoljuk, hogy ebből az összegből 1,6 millió EUR-t az Eurojust-nál a 2008-as pénzügyi évben megmaradt többlet beszedéséből származó címzett bevételből fedezzenek. A módosító indítványban így újonnan kért előirányzatok összege 2,3 millió EUR.

Javasoljuk, hogy a kiegészítő előirányzatokat a következőképpen vezessék be a költségvetésbe:

18 06 04 01 EUROJUST – Az 1. és 2. cím szerinti támogatás, 1 390 000 EUR;

18 06 04 02 EUROJUST — A 3. cím szerinti támogatás, 910 000 EUR.

A kötelezettségvállalási előirányzatokat a 3a. alfejezet felső korlátja alatt rendelkezésre álló 2009-es mozgástérből,

a megfelelő kifizetési előirányzatokat pedig a 18 06 07 – Polgári igazságszolgáltatás jogcímcsoportból csoportosítják át.

6. OLAF

Az OLAF létrehozását követően szükség volt gyorsan, nagy számban felvenni operatív csalásügyi szakértőket a Bizottság szolgálatain kívülről, ezért a költségvetési hatóság 2003-ban sok állandó álláshelyet ideiglenessé alakított át, hogy a hivatal mihamarabb megkezdhesse működését.

Számos ideiglenes alkalmazottat vettek fel. Szerződésük lejártának közeledtével az OLAF kénytelen volt intézkedéseket hozni, hogy elkerülje az állomány tömeges távozását és az idők során felhalmozott know-how elvesztését.

Első ideiglenes intézkedésként megújították az ideiglenes szerződéseket, amelyek így határozatlan idejű szerződéssé váltak. Hosszú távú, stabil megoldást azonban csak az hozhat, ha idővel megnövelik a tisztviselők arányát az ideiglenes alkalmazottakhoz képest.

Ennek érdekében 2007 folyamán megállapodás született a Bizottság és a szakmai szövetségek között, hogy az OLAF ideiglenes alkalmazottjai tisztviselőként való felvételének megkönnyítése céljából külső és belső versenyvizsgákat hirdetnek majd meg. A külső versenyvizsgák olyan pályázók bevonására is lehetőséget adnak, akik jelenleg nem az OLAF ideiglenes alkalmazottjai, így – a jövőbeli felvételek esetére – a képzett szakértők további forrását jelentik.

A külső versenyvizsgák (AD11, AD8, AST4) eredményei már rendelkezésre állnak, a belső versenyvizsgákat (AD10, AD8) pedig elindították, ezek jelenleg is folynak.

Módosítani kell tehát az OLAF létszámtervét, hogy lehetővé tegye az ezeken a versenyvizsgákon sikerrel átjutott pályázók állandó tisztviselőként való felvételét. Mivel ideiglenes álláshelyre nem lehet állandó tisztviselőt alkalmazni, korlátozott időre szükséges mind az állandó, mind az ideiglenes álláshelyeket megszüntetni, hogy az ideiglenes alkalmazottakat állandó álláshelyekre lehessen felvenni.

A Bizottság ezért javasolja, hogy az első szükséges változtatásokat foglalják bele az OLAF létszámtervébe, hogy ezáltal is megkönnyítsék a már befejeződött külső versenyvizsgákon megfelelt pályázók felvételének folyamatát. További előirányzatokra azonban nem lesz szükség, mivel egy adott időpontban mindig csak egy fizetést folyósítanak, így ez az előzetes költségvetés-módosítási tervezet nem jár költségvetési kihatásokkal.

A javasolt létszámterv 12 további AD11 besorolású álláshely létrehozását tartalmazza, pénzügyi rendelkezések nélkül.

A 2010. évi előzetes költségvetési tervezet már ugyanennyi, AD11 besorolású ideiglenes álláshely elvonását irányozta elő, tehát a 2010-es létszámtervben nem szerepel több álláshely a 2009. évihez képest.

Amint a versenyvizsgák lezárulnak és – attól függően, milyen arányban kerülnek fel az OLAF ideiglenes alkalmazottai a vonatkozó vizsgákon sikerrel megfelelt pályázók listáira – kiderül, hány ideiglenes álláshelyet kell véglegessé átalakítani, a Bizottság javaslatot fog tenni a megfelelő költségvetési intézkedésekre.

A módosított létszámterv megtalálható a költségvetési mellékletben.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2009. évi pénzügyi keret | 2009. évi költségvetés (ideértve az 1-5 sz. költségvetés-módosítást és a 6-7. sz. előzetes költségvetés-módosítási tervezetet) | 8/2009. sz. előzetes költségvetés-módosítási tervezet | 2009. évi költségvetés (ideértve az 1-5 sz. költségvetés-módosítást és a 6-8. sz. előzetes költségvetés-módosítási tervezetet) |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |13 272 000 000 | |13 768 997 000 |11 100 585 513 | | |13 768 997 000 |11 100 585 513 | |1b. Kohézió a növekedésért és foglalkoztatásért |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Összesen |61 700 000 000 | |62 195 881 669 |46 063 934 302 | | |62 195 881 669 |46 063 934 302 | | Mozgástér[9] | | |4 118 331 | | | |4 118 331 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 679 000 000 | |41 131 356 325 |41 083 823 325 | 49 340 000 | |41 180 696 325 |41 083 823 325 | | Összesen |57 639 000 000 | |56 721 437 011 |52 566 129 680 |49 340 000 | |56 770 777 011 |52 566 129 680 | | Mozgástér | | |917 562 989 | | | |868 222 989 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |872 000 000 | |863 925 000 |617 440 000 |2 300 000 | |866 225 000 |617 440 000 | |3b. Uniós polgárság |651 000 000 | |772 125 542 |800 122 542 | | |772 125 542 |800 122 542 | | Összesen |1 523 000 000 | |1 636 050 542 |1 417 562 542 |2 300 000 | |1 638 350 542 |1 417 562 542 | | Mozgástér[10] | | |8 112 000 | | | |5 812 000 | | | 4. AZ EU MINT GLOBÁLIS SZEREPLŐ[11] | 7 440 000 000 | | 8 103 930 360 |8 324 169 158 | | | 8 103 930 360 |8 324 169 158 | | Mozgástér | | | -419 930 360 | | | | -419 930 360 | | | 5. IGAZGATÁS[12] |7 699 000 000 | |7 700 730 900 |7 700 730 900 | | |7 700 730 900 |7 700 730 900 | | Mozgástér | | | 76 269 100 | | | | 76 269 100 | | | 6. ELLENTÉTELEZÉS |210 000 000 | |209 112 912 |209 112 912 | | |209 112 912 |209 112 912 | | Mozgástér | | | 887 088 | | | | 887 088 | | | ÖSSZESEN |136 211 000 000 |121 901 000 000 |136 567 143 394 |116 281 639 494 |51 640 000 | |136 618 783 394 |116 281 639 494 | | Mozgástér | | |587 019 148 |8 019 523 048 | | |535 379 148 |8 019 523 048 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] HL L 224., 1990.8.18., 19. o.

[4] HL L 208., 2008.5.5., 1. o.

[5] SEC(2008)2707, 2008.10.28.

[6] A Tanács 2009/410/Euratom határozata (HL L 132., 2009.5.29., 15. o.)

[7] HL L 121., 2009.5.15., 37. o.

[8] HL L 138., 2009.6.4., 14. o.

[9] Az 1a. alfejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF).

[10] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[11] A 4. fejezet 2009. évi mozgástere nem veszi figyelembe sem a gyorssegélyre képzett tartalékokkal, sem pedig a rugalmassági eszköz igénybevételével kapcsolatos előirányzatokat.

[12] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 78 millió eurós hozzájárulás erejéig figyelembe vették a 2007–2013 közötti időszakra vonatkozó pénzügyi keret 1. lábjegyzetét.